Uitreikbediening in ‘n gemeente - www.bybelkennis.co.za
by Coen Slabber · Published 19/02/2016 · Updated 14/01/2016
When I was young, I admired clever people. Now that I am old, I admire kind people. -Abraham Joshua Heschel, rabbi en professor (11 Jan 1907-1972)
Baie gemeentes het geen uitreikbediening nie. Rick Warren glo dit is omdat hulle die verkeerde vraag vra. Hulle vra: Hoeveel gaan dit kos? Die regte vraag om te vra, is: Wie gaan dit bereik? As die gemeente evangelisasie wil doen, gaan dit geld kos. Warren deel dan ‘n paar insigte:
Geld gespandeer aan evangelie is nooit ‘n uitgawe nie – dit is ‘n belegging
Die mense wat jy bereik, betaal meer as terug wat jy in hulle belê het. As die finansies in die gemeente moeilik word, is die eerste ding wat skade lei gewoonlik die begroting vir evangelisasie. Moenie dit doen nie – dit is die bron van nuwe bloed in die gemeente.
Mense gee vir ‘n visie en nie vir ‘n behoefte nie
Gemeentes met die grootste visie trek die meeste geld. Gemeentes wat die meeste maak met dit wat hulle het, trek meer: Aan elkeen wat het, sal meer gegee word, en van hom wat nie het nie, sal ook die bietjie wat hy het, weggevat word (Lukas 19:26). As die gemeente altyd met finansiële probleme sukkel, maak seker dat jou visie duidelik is en goed gekommunikeer word. Geld vloei na Godgegewe, Gees-geïnspireerde idees.
As jy sente aan evangelisasie spandeer, gaan jy sent resultate kry.
In Matteus 17 lees ons van die tempelbelasting. Jesus stuur vir Petrus om ‘n vis te gaan vang. Die eerste vis wat byt, moet hy uittrek. As jy sy bek oopmaak sal jy ‘n silwermuntstuk daarin kry. Vat dit en betaal hulle die belasting vir My en vir jou. Hier is ‘n belangrike les: as jy op visvang (evangelisasie) fokus, sal God die rekeninge betaal.
God’s work done God’s way will not lack God’s support
Hierdie was die leuse van die bekende sendeling Hudson Taylor.
Laaste 30 Dae: 23,122
Laaste 365 Dae: 296,347